Zhodnotenie finančných, ekonomických, environmentálnych vplyvov
a vplyvov na zamestnanosť

1.	Zhodnotenie finančných vplyvov

Predložený návrh bude mať pozitívny dopad na hospodárenie zdravotných poisťovní a zdravotníckych zariadení. Zdravotné poisťovne sa odbremeňujú od financovania niektorých  činností, ktoré sa v súčasnosti uhrádzajú na základe povinného zdravotného poistenia; napr. stravovacie služby a pobyt na lôžku uhrádza zdravotná poisťovňa ako súčasť ústavnej starostlivosti. Zdravotnícke zariadenia sa odbremeňujú od poskytovania zdravotnej starostlivosti, ktorej poskytnutie je vyvolané tým, že sa zdravotná starostlivosť javí občanovi ako „beznákladová“, vzhľadom na to, že je považovaná za bezplatnú. 

 Predložený návrh bude mať pozitívny dopad na zdroje
a)	zdravotných poisťovní vo výške 1,64 mld Sk,
b)	zdravotníckych zariadení  vo výške 1,09 mld Sk.

2.	Zhodnotenie ekonomických vplyvov 

Zavedenie poplatku 20 Sk za návštevu ambulancie, v ktorej sa poskytuje primárna zdravotná starostlivosť, poplatku 20 Sk za návštevu ambulancie, v ktorej sa poskytuje sekundárna zdravotná starostlivosť, poplatku 30 Sk za stravovacie služby a 30 Sk za pobyt na lôžku počas ústavnej starostlivosti, poplatku 20 Sk za vydanie lieku a zdravotníckej pomôcky na lekársky predpis a lekársky poukaz  a úhrady za použitie dopravnej služby bude pre občana predstavovať v priemere 53 Sk mesačne. 

3.	Zhodnotenie environmentálnych vplyvov

Predložený návrh zákona nepredpokladá žiadny environmentálny dopad.  

4.	Zhodnotenie vplyvov na zamestnanosť

Návrh zákona nebude mať dopad na zamestnanosť a tvorbu pracovných miest.